 ****



**ZMLUVA O ZABEZPEČENÍ SPIATOČNÝCH LETENIEK A S NIMI SÚVISIACICH SLUŽIEB**

**uzatvorená podľa § 269 ods. 2) zákona č. 512/1991 Zb. – Obchodného zákonníka v znení neskorších predpisov medzi nasledovnými zmluvnými stranami**

Objednávateľ:

názov: **Štátny pedagogický ústav**

IČO: 30 807 506

sídlo: Pluhová 8, 830 00 Bratislava

štatutárny orgán: Mgr. Petra Fridrichová, PhD., riaditeľka

zriadený: na základe § 28 ods. 1 písm. b) zákona č. 567/1992 Zb. a § 6 ods. 2 písm. a) zákona č. 542/1990 Zb. o štátnej správe v školstve a školskej samospráve

IBAN:

tel. číslo: 00421249276111

fax. číslo: 00421249276195

adresa elektronickej pošty: [spu@statpedu.sk](mailto:spu@statpedu.sk)

(ďalej len "**objednávateľ**")

a

obchodné meno:

sídlo:

IČO:

zápis:

IBAN::

konajúc:

e-mail:

tel. číslo:

kontaktná osoba:

(ďalej len "**poskytovateľ**")

**I.**

**Úvodné ustanovenia**

1. Štátny pedagogický ústav ako objednávateľ je rozpočtová organizácia v priamej riadiacej pôsobnosti Ministerstva školstva, vedy, výskumu a športu Slovenskej republiky (ďalej len „Ministerstvo“).

2. Úrad vlády Slovenskej republiky uzatvoril projektovú zmluvu so Štátnym pedagogickým ústavom na realizáciu preddefinovaného projektu s názvom „Inovatívne vzdelávanie pre pedagogických zamestnancov základných škôl za účelom zvýšenia ich interkultúrnych kompetencií vo vzdelávacom procese rómskych žiakov“ (ďalej len „Projekt“), ktorý je financovaný z Finančného mechanizmu Európskeho hospodárskeho priestoru a štátneho rozpočtu Slovenskej republiky.

**II.**

**Predmet zmluvy**

1. Predmetom tejto zmluvy je:

* záväzok poskytovateľa pre objednávateľa zabezpečovať komplexne a pružne cestovné lístky (letenky, autobusové, vlakové a iné cestovné doklady), a s tým súvisiace kompletné odborné služby tak ako je špecifikované v Prílohe č. 1 k tejto zmluve, ktorá tvorí neoddeliteľnú súčasť tejto zmluvy (ďalej ako „služby“) pre zamestnancov objednávateľa a odborných pracovníkov ako hostí na študijnej návšteve v organizácii Lillehammeri.
* záväzok objednávateľa uhradiť cenu dohodnutú podľa tejto zmluvy.

1. Pre účely tejto zmluvy sa službou rozumie:
2. zabezpečovanie leteniek poskytovateľom v dohodnutej kvalite, rozsahu a cene (ponuka najvýhodnejšieho riešenia a najvýhodnejšej ceny za letenky, nakoľko súčasťou služieb je  aj  poradenský  servis, t. j. odporučenie trasy,  časovo  i  cenovo  najvýhodnejšieho  leteckého  spojenia)  na   
   základe objednávateľových  požiadaviek   a  ich  elektronické  zasielanie v termínoch určených objednávateľom;
3. zabezpečovanie  vlakových,  autobusových a  iných  cestovných lístkov a ich doručovanie v termínoch a na miesto určené objednávateľom;
4. zabezpečenie storna a zmeny rezervácie leteniek a ostatných cestovných dokladov v súlade s podmienkami jednotlivých dopravcov a na základe požiadaviek objednávateľa;
5. v prípade potreby možnosť zmien odletov, zmien tried a pod.;
6. pri zrušení letu leteckou spoločnosťou zabezpečenie náhradnej prepravy;
7. predaj leteniek na faktúru
8. doručovanie leteniek (aj expresne zabezpečených) a cestovných dokladov v termíne a na miesto určenia
9. možnosti stornovania leteniek v prípade mimoriadnych udalostí
10. poistenie leteniek pre prípad ich následného stornovania z titulu objektívnych dôvodov.

**III.**

**Cena plnenia, dohodnuté platobné podmienky**

1. Cena za poskytnuté služby je stanovená na základe dohody zmluvných strán, a to vo výške celkovej hodnoty zákazky v sume ...... Eur s DPH (slovom .......eur s DPH).
2. Dohodnutá cena pozostáva z:

- ceny leteniek,

- letiskových poplatkov,

- poplatkov leteckých spoločností,

- poplatkov jednotlivých dopravcov,

- ceny ostatných cestovných dokladov,

- ceny ostatných doplnkových služieb

- odmena za zabezpečenie služieb

1. Poskytovateľovi nevzniká nárok na vyplatenie vlastného stornopoplatku za cestovné doklady.
2. Cena za jednotlivé letenky, resp. cestovné doklady bude uvedená pri jednotlivých ponúkaných variantoch realizácie cesty a pri vystavovaní letenky, resp. cestovného dokladu sa nemení. Cena letenky, resp. cestovného dokladu je cena vrátane letiskových a iných oprávnených poplatkov podľa platných cenníkov leteckých spoločností.
3. Poskytnuté  služby  budú   úhradené  na  základe  predložených  faktúr  pričom    
   objednávateľ  neposkytne  poskytovateľovi žiadne preddavky a zálohy. Splnenie každej čiastkovej objednávky objednávateľa bude poskytovateľ účtovať osobitnou faktúrou.
4. Dohodnuté zmluvné ceny za činnosti spojené s obstaraním letenky sú nasledovné:

- výška sprostredkovateľskej odmeny na 1ks letenky, resp. cestovného dokladu

1. Poskytovateľovi vzniká právo fakturovať 50% z celkovej ceny za skupinovú letenku pred odovzdaním a prevzatím dopravných cenín a do troch pracovných dní po účinnosti zmluvy, a ďalších 50% z celkovej ceny za skupinovú letenku dňom odovzdania a prevzatia dopravných cenín alebo služieb, a to do troch pracovných dní.  Každá faktúra musí obsahovať náležitosti daňového dokladu a musí byť k nej priložené jedno vyhotovenie čiastkovej objednávky.

**IV.**

**Práva a povinnosti zmluvných strán**

1. Objednávateľ je povinný objednať u poskytovateľovi letenky a cestovné doklady dohodnutým spôsobom tak, aby sa  mohla vykonať optimálna rezervácia, odporučenie najvýhodnejšieho riešenia trasy a najvýhodnejšej ceny za letenku, do objednávky uviesť nasledovné údaje: termín cesty, trasu, mená cestujúcich, prípadne požiadavku na ďalšie dohodnuté služby.
2. Objednávateľ je ďalej povinný bezodkladne informovať Poskytovateľa o prípadných zmenách pri objednávaní predmetu zmluvy.
3. Objednávateľ sa zaväzuje uhradiť cenu objednanej letenky alebo iných služieb podľa podmienok uvedených v tejto zmluve.
4. Objednávateľ sa zaväzuje poskytnúť Poskytovateľovi súčinnosť pre zabezpečenie predmetu tejto zmluvy.
5. Poskytovateľ sa zaväzuje:

* poskytovať služby na kvalitnej a profesionálnej úrovni v rozsahu zmluvy,
* predložiť Objednávateľovi najvýhodnejšiu ponuku do požadovanej destinácie s minimálnymi prestupmi,
* pri zariaďovaní požadovanej služby konať s potrebnou odbornou starostlivosťou podľa pokynov Objednávateľa,
* chrániť záujmy Objednávateľa súvisiace s poskytovaním služieb, podľa tejto zmluvy a oznámiť mu všetky okolnosti, ktoré môžu mať vplyv na zmenu jeho príkazov, resp. požiadaviek,
* podávať Objednávateľovi správy o zariaďovaní požadovanej služby.

1. V prípade, že Poskytovateľ neodovzdá letenku určenej osobe alebo osobám ani v čase potrebnom na letiskové odbavenie a spôsobí tým, že cestujúci zmeškal odlet, Objednávateľ voči Poskytovateľovi má právo na plnú náhradu letenky, pričom Poskytovateľ uhradí tiež zmluvnú pokutu Objednávateľovi vo výške 0,10 % z ceny letenky a škody, ktoré tým boli Objednávateľovi preukázateľne spôsobené.
2. V prípade, ak poskytovateľ nedodá objednávateľovi cestovné doklady v lehote uvedenej v objednávke, objednávateľovi vzniká nárok na zaplatenie zmluvnej pokuty vo výške 0,05% z ceny cestovného dokladu za každú hodinu omeškania poskytovateľa.
3. V prípade, ak sa objednávateľ omešká s úhradou dohodnutej odmeny, poskytovateľovi vzniká nárok na úrok z omeškania vo výške 0,01% z dlžnej sumy za každý deň omeškania.

**V.**

**Osobitné, spoločné a záverečné ustanovenia**

1. Zmluvné strany sa dohodli, že miestom plnenia je sídlo objednávateľa. V prípade, ak je možné cestovný doklad zaslať elektronicky, poskytovateľ je oprávnený tento doklad zaslať e-mailom na adresu uvedenú v záhlaví tejto zmluvy. Prevzatie cestovného dokladu v elektronickej podobe je povinný objednávateľ potvrdiť. V prípade, ak zo strany objednávateľa nedôjde k potvrdeniu prijatia elektronického cestovného lístku, elektronická letenka sa považuje za nedoručenú.
2. Zmluva sa uzatvára na dobu určitú, t.j. na obdobie do dosiahnutia limitu celkovej hodnoty predmetu zmluvy v sume ............... Eur.
3. Táto zmluva môže byť ukončená:

* písomnou dohodou zmluvných strán;
* písomnou výpoveďou ktorejkoľvek zo zmluvných strán bez uvedenia dôvodu. Výpovedná lehota je jeden mesiac a začína plynúť deň nasledujúci po dni doručenia výpovede;
* odstúpením od zmluvy objednávateľom v prípade jej podstatného porušenia zo strany poskytovateľa. Za podstatné porušenie sa považuje porušenia zmluvnej povinnosti poskytovateľom špecifikovanej v čl. IV ods. 5) tejto zmluvy;
* odstúpením od zmluvy poskytovateľom v prípade jej podstatného porušenia zmluvných povinností špecifikovaných v čl. IV ods. 3) tejto zmluvy objednávateľom.

1. Odstúpenie od zmluvy je účinné dňom jeho doručenia tej zmluvnej strane, ktorá sa dopustila porušenia zmluvných povinností.
2. Zmluvu je možné meniť a dopĺňať iba písomnými dodatkami po dohode obidvoch zmluvných strán.
3. Táto zmluva nadobúda platnosť dňom jej podpísania zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
4. Zmluvné strany si tieto zmluvy prečítali, s ich obsahom bez akýchkoľvek výhrad súhlasia, voči ich forme nemajú žiadne námietky, či výhrady pričom vyhlasujú, že ich uzatvorili dobrovoľne, vážne, slobodne za všetkým účastníkom zrozumiteľných a nie nevýhodných podmienok, na znak čoho ju vlastnoručne podpisujú.
5. Táto zmluva je vyhotovená v 3 rovnopisoch, pričom poskytovateľ obdrží jeden rovnopis a objednávateľ 2 rovnopisy.

V ............................................. dňa .................

..................................................... ...................................................

poskytovateľ objednávateľ

(obchodné meno, názov, konajúc, funkia) Štátny pedagogický ústav